EL Επίσημη Εφημερίδα της Ευρωπαϊκής Ένωσης C 279/8

Πληροφορίες που διαβιβάζουν τα κράτη μέλη για τις κρατικές ενισχύσεις οι οποίες χορηγούνται βάσει του κανονισμού (ΕΚ) αριθ. 1857/2006 της Επιτροπής για την εφαρμογή των άρθρων 87 και 88 της συνθήκης EK στις κρατικές ενισχύσεις προς μικρές και μεσαίες επιχειρήσεις που δραστηριοποιούνται στον τομέα της παραγωγής γεωργικών προϊόντων και για την τροποποίηση του κανονισμού (ΕΚ) αριθ. 70/2001

(2008/C 279/06)

Αριθμός ενίσχυσης: XA 329/07

Κράτος μέλος: Ιρλανδία

Περιφέρεια: Το σύνολο του κράτους μέλους

Τίτλος του καθεστώτος ενισχύσεων ή ονομασία της εταιρείας που λαμβάνει μεμονωμένη ενίσχυση: Scheme of Payment to Haulier companies for removing diseased animals direct to slaughter

Νομική βάση: The Central Fund (Permanent Provision) Act 1965

Ετήσιες δαπάνες που έχουν προγραμματιστεί στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στην εταιρεία: Το συνολικό ποσό των ενισχύσεων που καταβάλλονται βάσει του παρόντος καθεστώτος εξαρτάται από την έκταση της νόσου, η οποία καθορίζει τον αριθμό των εντοπιζόμενων οροθετικών ζώων και των εκμεταλλεύσεων στις οποίες επιβάλλονται περιορισμοί λόγω φυματίωσης και βρουκέλλωσης των βοοειδών. Για τον λόγο αυτό, δεν είναι πραγματικά δυνατόν να προβλεφθεί το ύψος των δαπανών για την περίοδο 2007-2013. Συνεπώς, τα αριθμητικά στοιχεία που παρατίθενται στη συνέχεια για τις προγραμματισμένες δαπάνες βασίζονται στα τρέχοντα επίπεδα των νόσων και στις αναμενόμενες δαπάνες του 2007:

Μέγιστη ένταση της ενίσχυσης: 100 %

Ημερομηνία εφαρμογής:

Διάρκεια του καθεστώτος ενισχύσεων ή της χορήγησης μεμονωμένης ενίσχυσης: Το καθεστώς ενισχύσεων προς εταιρείες μεταφορών για τη μεταφορά ασθενών ζώων κατευθείαν στο σφαγείο εφαρμόζεται σε συνεχή βάση, δεδομένου ότι συνδέεται άμεσα με την έκταση της φυματίωσης και της βρουκέλλωσης στην Ιρλανδία. Το καθεστώς αυτό θα εξακολουθήσει να εφαρμόζεται μέχρι την εξάλειψη των δύο αυτών νόσων

Στόχος της ενίσχυσης: Να εξασφαλιστεί η ταχεία απομάκρυνση των ασθενών ζώων με την παροχή υπηρεσίας απομάκρυνσης των ζώων που παρουσιάζουν θετική αντίδραση σε δοκιμασία φυματίωσης/βρουκέλλωσης, ώστε να περιοριστεί ο κίνδυνος περαιτέρω εξάπλωσης των ασθενειών.

Η ενίσχυση αυτή χορηγείται σύμφωνα με το άρθρο 10 παράγραφος 1 του κανονισμού (ΕΚ) αριθ. 1857/2006 — Ενισχύσεις για την αντιμετώπιση νόσων ζώων και φυτών και της προσβολής από επιβλαβείς οργανισμούς

Σχετικός(-οί) κλάδος(-οι): Βοοειδή

Ονομασία και διεύθυνση της χορηγούσας αρχής:

Department of Agriculture and Food Maynooth Business Park Maynooth, Co. Kildare Ireland

Διεύθυνση στο Διαδίκτυο: http://www.agriculture.gov.ie/animal_health/ERAD/ERAD_comp_scheme07.doc

Αριθμός ενίσχυσης: XA 392/07

Κράτος μέλος: Τσεχική Δημοκρατία

Περιφέρεια: Όλη η χώρα

Τίτλος του καθεστώτος ενισχύσεων ή επωνυμία της επιχείρησης που λαμβάνει μεμονωμένη ενίσχυση: Podpora příslušnému uznanému chovatelskému sdružení na zajištění testování užitkových vlastností mladých plemenných koní ve vyšším stupni kontroly užitkovosti („Kritérium mladých koní“) a na zajištění kontroly užitkovosti a kontroly dědičnosti anglického plnokrevníka a klusáka

Νομική βάση: § 2 a 2d zákona č. 252/1997 Sb., o zemědělství, resp. „Zásady, kterými se stanovují podmínky pro poskytování dotací pro rok 2007“ (dále jen „Zásady 2007“).

Zákon č. 154/2000 Sb., o šlechtění, plemenitbě a evidenci hospodářských zvířat a o změně některých souvisejících zákonů (plemenářský zákon), jak vyplývá z pozdějších změn.

Zákon č. 166/1999 Sb., o veterinární péči a o změně některých souvisejících zákonů

Ετήσιες δαπάνες που προβλέπονται στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στη δικαιούχο επιχείρηση: 9 εκατομμύρια CZK (χρηματοδότηση από τον κρατικό προϋπολογισμό)

Μέγιστη ένταση ενίσχυσης: Ενίσχυση σε ποσοστό μέχρι 70 % του κόστους των δοκιμών που διενεργούνται από τρίτους ή για λογαριασμό αυτών, με σκοπό τον προσδιορισμό της γενετικής ποιότητας ή της απόδοσης του ζωικού κεφαλαίου

Ημερομηνία έναρξης εφαρμογής:

Διάρκεια του καθεστώτος ενισχύσεων ή της μεμονωμένης ενίσχυσης: Έως τις 31 Δεκεμβρίου 2013

Στόχος της ενίσχυσης: Πρωταρχικός στόχος είναι η ενίσχυση μικρών και μεσαίων επιχειρήσεων.

Ο στόχος που επιδιώκεται δευτερευόντως είναι να διασφαλισθεί η διατήρηση και βελτίωση του γενετικού δυναμικού των προαναφερόμενων ζώων εκτροφής (ο δεύτερος στόχος του καθεστώτος ενισχύσεων), σύμφωνα με όσα ορίζονται στο νόμο αριθ. 154/2000 σχετικά με τη βελτίωση, την αναπαραγωγή και την καταγραφή των εκτρεφόμενων ζώων, όπως τροποποιήθηκε από τις μεταγενέστερες κανονιστικές ρυθμίσεις και πράξεις του Υπουργείου Γεωργίας με τις οποίες τίθενται σε εφαρμογή ορισμένες διατάξεις του εν λόγω νόμου και από το νόμο αριθ. 166/1999 για την κτηνιατρική φροντίδα και την τροποποίηση ορισμένων συναφών πράξεων, όπως τροποποιήθηκε μεταγενέστερα.

Το καθεστώς τίθεται σε εφαρμογή βάσει του άρθρου 16 παράγραφος 1 στοιχείο β) του κανονισμού (ΕΚ) αριθ. 1857/2006 (στήριξη του τομέα της κτηνοτροφίας — ενίσχυση σε ποσοστό μέχρι 70 % του κόστους των δοκιμών που διενεργούνται από τρίτους ή για λογαριασμό αυτών, με σκοπό τον προσδιορισμό της γενετικής ποιότητας ή της απόδοσης του ζωικού κεφαλαίου, με εξαίρεση τους ελέγχους που διενεργεί ο ιδιοκτήτης του ζωικού κεφαλαίου και τους συνήθεις ελέγχους ποιότητας του γάλακτος)

Σχετικός(-οί) τομέας(-είς): Τομέας της κτηνοτροφίας/εκτροφή ίππων αναπαραγωγής

Ονομασία και διεύθυνση της χορηγούσας αρχής:

Ministerstvo zemědělství České republiky Těšnov 17 CZ-117 05 Praha

Διεύθυνση στο Διαδίκτυο: http://www.mze.cz/UserFiles/File/17000/Publikace/Upesnn%20dotanho%20programu%202.A.%20(oprav.).pdf

Άλλες πληροφορίες: —

Πράγα, 12 Δεκεμβρίου 2007.

Miloš LUKASEK

Vrchní ředitel sekce zemědělských komodit

Ministerstvo zemědělství

Αριθμός ενίσχυσης: XA 393/07

Κράτος μέλος: Ισπανία

Περιφέρεια: —

Τίτλος του καθεστώτος ενισχύσεων ή επωνυμία της επιχείρησης που λαμβάνει μεμονωμένη ενίσχυση: Ayuda compensatoria a los titulares de las explotaciones de ganado ovino afectadas por la lengua azul

Νομική βάση: Proyecto de Orden APA/…/2007, por la que se establecen las bases reguladoras de una ayuda compensatoria a los titulares de las explotaciones de ganado ovino afectadas por la lengua azul como pago adicional a los pagos acoplados a los productores de ganado ovino y caprino (pendiente de publicación en el Boletín Oficial del Estado)

Ετήσιες δαπάνες που προβλέπονται στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στη δικαιούχο επιχείρηση: Το συνολικό ύψος των προβλεπόμενων δαπανών που θα διατεθούν από το δημόσιο για όλους τους δικαιούχους ανέρχεται στο ποσό των 46 000 000 EUR. Η ενίσχυση χορηγείται εφάπαξ από πόρους του προϋπολογισμού του έτους 2007. Οι πληρωμές θα γίνουν κατά πάσα πιθανότητα μέσα στο 2008

Μέγιστη ένταση ενίσχυσης: Το συνολικό ποσό της ενίσχυσης δεν επιτρέπεται να υπερβεί τα 6 EUR για κάθε πρόβατο που αποτέλεσε αντικείμενο πληρωμής συνδεδεμένων ενισχύσεων στους παραγωγούς αιγοπροβάτων κατά το οικονομικό έτος 2007, ή, σε περίπτωση που δεν έχουν λάβει χώρα οι πληρωμές αυτές, ανά προβατίνα ηλικίας μεγαλύτερης των 12 μηνών η οποία παρέμεινε στην εκμετάλλευση τουλάχιστον επί 100 ημέρες έως τις 8 Αυγούστου 2007, εξαιρουμένων των περιπτώσεων ανωτέρας βίας λόγω της επιδημίας με τον ορότυπο 1 του ιού της κυανής γλώσσας [καταρροϊκού πυρετού του προβάτου (BTV)].

Η Administración General del Estado θα καταβάλει ποσό το πολύ 3 EUR ανά ζώο, ενώ οι Αυτόνομες Κοινότητες που έχουν πληγεί (Andalucía, Extremadura, Madrid, Castilla-La Mancha και Castilla y León), έχουν τη δυνατότητα να συμπληρώσουν το ποσό των ενισχύσεων από δικούς τους πόρους, χωρίς να υπερβούν το προαναφερθέν όριο

Ημερομηνία έναρξης εφαρμογής: Από τη χρονική στιγμή της δημοσίευσης της πρόσκλησης υποβολής προσφορών από τις προαναφερθείσες Αυτόνομες Κοινότητες

Διάρκεια του καθεστώτος ενισχύσεων ή της μεμονωμένης ενίσχυσης: Εφάπαξ καταβολή αντισταθμιστικών πληρωμών, που χρηματοδοτείται με επιβάρυνση των προϋπολογισμών για το 2007, ενώ οι πληρωμές θα γίνουν κατά πάσα πιθανότητα μέσα στο 2008

Στόχος της ενίσχυσης: Ενισχύσεις σε ΜΜΕ (κατόχους εκμεταλλεύσεων προβατοτροφίας) που έχουν πληγεί από τα μέτρα απομόνωσης συνεπεία της εμφάνισης της επιδημίας της κυανής γλώσσας [καταρροϊκού πυρετού του προβάτου (BTV)], στις γεωγραφικές ζώνες της Ισπανίας που περιλαμβάνονται στο παράρτημα I της απόφασης 2005/393/ΕΚ της Επιτροπής, της 23ης Μαΐου 2005. Εφαρμόζονται οι διατάξεις του άρθρου 10 του κανονισμού (ΕΚ) αριθ. 1857/2006 και ιδίως οι διατάξεις της παραγράφου 2 στοιχείο α) περίπτωση ii)

Σχετικός(-οί) τομέας(-είς): Κάτοχοι εκμεταλλεύσεων εκτροφής προβάτων που βρίσκονται εντός των ορίων της ζώνης απομόνωσης σύμφωνα με τη διάταξη APA/3046/2007, της 19ης Οκτωβρίου, βάσει της οποίας θεσπίζονται ειδικά μέτρα προστασίας. Η προαναφερόμενη ζώνη απομόνωσης καθορίστηκε σύμφωνα με όσα ορίζονται στο άρθρο 8 παράγραφος 1 της οδηγίας 2000/75/EΚ και δημοσιεύθηκε στο δικτυακό τόπο της Επιτροπής σύμφωνα με το άρθρο 6 παράγραφος 5 του κανονισμού (EΚ) αριθ. 1266/2007 της Επιτροπής

Ονομασία και διεύθυνση της χορηγούσας αρχής:

Ministerio de Agricultura, Pesca y Alimentación C/ Alfonso XII, 62 E-28014 Madrid

Διεύθυνση στο Διαδίκτυο: http://rasve.mapa.es/Publica/InformacionGeneral/Legislacion/legislacion.asp

Άλλες πληροφορίες: Οι επιχορηγήσεις είναι συμβιβάσιμες με οποιεσδήποτε άλλες που ενδέχεται να χορηγηθούν από άλλες κρατικές διοικητικές αρχές, εξαρτημένους ή κατώτερους δημόσιους οργανισμούς, σε εθνικό ή και διεθνές επίπεδο, και από άλλα φυσικά ή νομικά πρόσωπα. Ωστόσο, το ύψος της επιχορήγησης, είτε μεμονωμένης είτε σε συνδυασμό με μία ή περισσότερες ενισχύσεις ή επιχορηγήσεις από άλλες κρατικές διοικητικές αρχές, δημόσιους οργανισμούς η άλλα φυσικά ή νομικά πρόσωπα δεν επιτρέπεται να υπερβεί το ήδη προαναφερθέν όριο των 6 EUR για κάθε ζώο και σε κάθε περίπτωση στο άρθρο 19 του κανονισμού (ΕΚ) αριθ. 1857/2006 της Επιτροπής, της 15ης Δεκεμβρίου 2006, σχετικά με την εφαρμογή των άρθρων 87 και 88 της συνθήκης στις κρατικές ενισχύσεις προς μικρές και μεσαίες επιχειρήσεις που δραστηριοποιούνται στον τομέα της παραγωγής γεωργικών προϊόντων και για την τροποποίηση του κανονισμού (ΕΚ) αριθ. 70/2001

Carlos ESCRIBANO MORA

El director general de ganadería